„ Ef okkur tekst ekki að grípa þetta tækifæri núna verður hér einfaldlega einokun aftur næstu tuttugu ár , “ sagði Skúli Mogensen fyrrverandi eigandi WOWair á StartupIceland í morgun . „ Það er mikill misskilningur þegar Icelandair talar um að farmiðaverð WOWair hafi verið ósjálfbært . Það er ekki satt . Þeir hafa ósjálfbæra kostnaðarliði . Það er vandamálið og það er vegna þess að þeir hafa verið einir á markaði í nánast 70 ár . “ Skúli virðist staðráðinn í að endurreisa WOW og sagði verðlagningu vera stærsti ákvarðanaliðurinn þegar viðskiptavinir bóka flug . „ Farsælustu flugfélög heims eru þau sem hafa lægsta grunnverðið . ” Hann vildi meina að WOWair hafi gert þetta vel og sagði nýtt flugfélag getað leikið það eftir . „ Í samanburði við Icelandair gætum við selt miðana okkur 20 - 40% lægri en þeir á hverjum degi enn samt komið út í gróða , ” sagði hann . Skúli virðist stefna að því að endurreisa hið fallna flugfélag WOW air . Skúli kynnti ítarlegar hugmyndir sínar að því hvernig hið endurreista flugfélag myndi líta út en sagði þó ekki hreint út að til stæði að endurreisa flugfélagið . Það hefur hann þó sagt áður . Einfaldari þjónusta og minna sætapláss Hann nefndi að mikilvægt væri að þekkja markaðinn . Fæstir væru yfir 180 cm á hæð og í fínu lagi að fylla flugvélar af sætum . „ Kostnaðurinn er sá sami . ” Flestir farþegar myndu velja lágt verð fram yfir þægindi . Hann sagði stærstu mistök WOW hafa legið í þessu . Þeir hafi gert mistök með að bæta við premium þjónustuleiðum og breiðari sætum . „ Ef þú greiðir 69 dollara fyrir miðann þá er það sem þú færð , “ sagði Skúli . „ Þú mátt alveg greiða 690 dollara fyrir flugmiðann en þá geturðu flogið með einhverjum öðrum . “ Skúli sagði það nauðsynlegt að sækja starfskrafta erlendis . „ Eina leiðin til þess að fá þetta til að virka er að vera með réttu blönduna . Við þurfum að vera með blöndu af áhöfnum , flugmönnum og tölvudeild . Sumt af starfsfólkinu á Íslandi . Sumt erlendis . “ Þá sagði hann Ísland vera of dýrt . „ Við getum ekki verið samkeppnishæf samanborið við WIZZair og RyanAir . Þetta er staðreynd , “ sagði Skúli . Líkti bransanum við bíó Kvikmyndahús græða ekki á miðasölunni heldur sölu á poppi og kóki . ” Skúli sagði sala á flugmiðum ættu að vera eins . Með því yrði öllum gert kleift að fljúga . „ Hluti af markaðsetningunni okkar var að við myndum greiða þér fyrir að fljúga . ” Hann vitnaði síðan í Michael O´Leary , forstjóra Ryan Air sem sagði að flugferðir verða ókeypis í framtíðinni .